CELEX: 62015TB0718
Language: da
Date: 2016-07-20 00:00:00
Title: Sag T-718/15 R: Kendelse afsagt af Rettens præsident den 20. juli 2016 — PTC Therapeutics International mod EMA (Særlige rettergangsformer — aktindsigt — forordning (EF) nr. 1049/2001 — dokumenter i EMA’s besiddelse indeholdende oplysninger, der er indgivet af en virksomhed i forbindelse med dennes ansøgning om tilladelse til at markedsføre et lægemiddel — afgørelse om at give tredjemand aktindsigt i dokumenterne — begæring om udsættelse af gennemførelsen — uopsættelighed — fumus boni juris — interesseafvejning)

5.9.2016   
            
            
               DA
            
            
               Den Europæiske Unions Tidende
            
            
               C 326/27
            
         Kendelse afsagt af Rettens præsident den 20. juli 2016 — PTC Therapeutics International mod EMA
   (Sag T-718/15 R)
   ((Særlige rettergangsformer - aktindsigt - forordning (EF) nr. 1049/2001 - dokumenter i EMA’s besiddelse indeholdende oplysninger, der er indgivet af en virksomhed i forbindelse med dennes ansøgning om tilladelse til at markedsføre et lægemiddel - afgørelse om at give tredjemand aktindsigt i dokumenterne - begæring om udsættelse af gennemførelsen - uopsættelighed - fumus boni juris - interesseafvejning))
   (2016/C 326/48)
   Processprog: engelsk
   
      Parter
   
   
      Sagsøger: PTC Therapeutics International Ltd (Dublin, Irland) (ved solicitors G. Castle, B. Kelly og H. Billson, M. Demetriou, QC, og barrister C. Thomas)
   
      Sagsøgt: Det Europæiske Lægemiddelagentur (ved T. Jabłoński, A. Spina, A. Rusanov, S. Marino og N. Rampal Olmedo, som befuldmægtigede)
   
      Intervenient til støtte for sagsøgeren: European Confederation of Pharmaceutical Entrepreneurs (Eucope) (Bruxelles, Belgien) (ved solicitor S. Cowlishaw og barrister D. Scannell)
   
      Sagens genstand
   
   Begæring indgivet på grundlag af artikel 278 TEUF og 279 TEUF, der i det væsentlige vedrører udsættelse af gennemførelsen af EMA’s afgørelse EMA/722323/2015 af 25. november 2015, hvorved en tredjemand i henhold til Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (EFT 2001, L 145, s. 43) gives aktindsigt i visse dokumenter, der indeholder oplysninger indgivet i forbindelse med en ansøgning om markedsføringstilladelse for lægemidlet Translarna.
   
      Konklusion
   
   
               1)
            
            
               Gennemførelsen af afgørelse EMA/722323/2015 fra Det Europæiske Lægemiddelagentur (EMA) af 25. november 2015 hvorved en tredjemand i henhold til Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter gives aktindsigt i rapporten om klinisk afprøvning »Ataluren (PTC124) PTC124-GD-007-DMD«, vedrørende en effektivitets- og sikkerhedsundersøgelse i fase 2 B vedrørende Ataluren hos testpersoner, der har en Duchenne nonsense-mutation og Beckers muskeldystrofi, udsættes.
            
         
               2)
            
            
               Det pålægges EMA ikke at udbrede den rapport, der er nævnt i punkt 1.
            
         
               3)
            
            
               Afgørelsen om sagens omkostninger udsættes.